wickkiey/tamil-wikipedia-markdown huggingface dataset:
# அருணாசலப் பிரதேச அரசு சின்னம்



**அருணாசலப் பிரதேசத்தின் சின்னம்** என்பது இந்திய மாநிலமான அருணாசலப் பிரதேசத்தின் அரசாங்கத்தின் அதிகாரப்பூர்வ முத்திரையாகும்.  

## வடிவமைப்பு
கயால்யின் தலைக்கு மேல் கோம்டி மற்றும் டபாபம் சிகரங்களுக்கு இடையே சூரியன் உதயமாகி, இந்தியாவின் சின்னத்தால் உருவாக்கப்பட்ட முகடுகளுடன் இரண்டு இருவாய்ச்சிகளால் ஆதரிக்கப்படும் சின்னம். கயால் மற்றும் இருவாய்ச்சி ஆகியவை அருணாசலப் பிரதேசத்தின் அதிகாரப்பூர்வ மாநில விலங்குகள் மற்றும் பறவைகள் மற்றும் மலைகள் மற்றும் சூரிய உதயம் ஆகியவை மாநிலத்தின் பெயரைக் குறிப்பிடுகின்றன, இது "விடியல் ஒளிரும் மலைகளின் நிலம்" என்று மொழிபெயர்க்கப்பட்டுள்ளது.  

## அரசு பதாகை
அருணாசலப் பிரதேச அரசின் சின்னத்தை சித்தரிக்கும் வெள்ளைப் பதாகையால் பிரதிநிதித்துவப்படுத்தலாம்.  
## மேலும் பார்க்கவும்

- இந்திய தேசிய இலச்சினை
- இந்திய மாநிலங்களின் சின்னங்கள்
# புவிசார் குறியீடு பெற்றுள்ள தமிழ்நாடு பொருட்களின் பட்டியல்


**புவிசார் குறியீடு பெற்றுள்ள தமிழ்நாட்டுப் பொருட்களின் பட்டியல்** என்பது இந்திய அரசு தமிழ்நாட்டின் தனித்தன்மை வாய்ந்த பொருட்களுக்கு வழங்கியுள்ள புவிசார் குறியீட்டுப் பட்டியல் ஆகும். இந்தக் குறியீட்டினை, குறிப்பிட்ட உற்பத்திப் பொருள் முறையாக மரபு சார்ந்த முறையில் தயாரிக்கப்பட்டதற்கும், தரத்தைக் காப்பதற்குமான சான்றாக எடுத்துக்கொள்ளலாம்.‌ 2023-ஆம் ஆண்டு ஏப்ரல் மாதம் வரை, தமிழ்நாட்டின் 56 பொருட்களுக்குப் புவிசார் குறியீடு கிடைத்துள்ளது. தொடர்ந்து பல பொருட்களுக்கு இந்தக் குறியீடு வழங்கப்பட்டு வருகிறது.  
1. ஆத்தூர் வெற்றிலை
1. ஆரணிப் பட்டு
1. இராமநாதபுரம் முண்டு மிளகாய்
1. இலவம்பாடி முள்கத்திரி
1. அய்யம்பாளையம் நெட்டை தென்னை
1. ஈரோடு மஞ்சள்
1. உடன்குடி கருப்பட்டி
1. ஊட்டி வர்க்கி மார்ச் 2023
1. கம்பம் பன்னீர் திராட்சை
1. கன்னியாகுமரி மாறாமலை கிராம்பு
1. கன்னியாகுமரி மட்டி வாழைப்பழம்
1. ஈத்தாமொழி நெட்டைத் தென்னை
1. காஞ்சிபுரம் பட்டு
1. செட்டிநாடு கண்டாங்கி சேலை
1. செட்டிநாடு கொட்டான்
1. கிழக்கிந்திய தோல் தொழிற்சாலை
1. கொடைக்கானல் மலைப்பூண்டு
1. நாகர்கோவில் கோவில் நகைகள் புவிசார் குறியீடு
1. கோவில்பட்டி கடலைமிட்டாய்
1. கோவை கோரா பருத்திப் புடவை புவிசார் குறியீடு
1. சுவாமிமலை வெண்கலப் படிமங்கள்
1. சேலம் ஜவ்வரிசி
1. சேலம் வெண்பட்டு
1. சோழவந்தான் வெற்றிலை
1. கும்பகோணம் வெற்றிலை
1. திருப்புவனம் பட்டுச் சேலைகள்
1. தஞ்சாவூர் ஓவியத்தட்டு
1. தஞ்சாவூர் ஓவியம்
1. தஞ்சாவூர் பொம்மைகள்
1. தஞ்சாவூர் நெட்டி வேலைப்பாடு
1. தஞ்சாவூர் வீணை
1. திருநெல்வேலி செடிபுட்டா சேலைகள்
1. தோடா பூந்தையல்
1. நெகமம் காட்டன் சேலை
1. நரசிங்கம்பேட்டை நாகசுரம்
1. நாச்சியார் கோயில் விளக்கு
1. நீலகிரி தேயிலை
1. பத்தமடை பாய்
1. பவானி ஜமக்காளம்
1. பழனி பஞ்சாமிர்தம்
1. மாமல்லபுர மரபுச்சின்னங்கள்
1. மணப்பாறை முறுக்கு
1. மதுரை சுங்குடி சேலை
1. மதுரை மல்லி
1. மயிலாடி கல் சிற்பம்
1. மயிலாடுதுறை தைக்கால் பிரம்பு வேலைப்பாடு
1. மார்த்தாண்டம் தேன்
1. விருதுநகர் புரோட்டா
1. விருப்பாச்சி மலை வாழைப்பழம்
1. வேலூர் முள் கத்திரிக்காய்
1. ஜடேரி நாமக்கட்டி
1. மதுரை மரிக்கொழுந்து.
1. மதுரை விளாச்சேரி களிமண் பொம்மைகள்
1. தோவாளை மாணிக்க மாலை
1. பண்ருட்டி பலாப்பழம்
1. பண்ருட்டி முந்திரி
1. புளியங்குடி எலுமிச்சை பழம்
1. விருதுநகர் சம்பா வத்தல்
1. செட்டிகுளம் சின்ன வெங்காயம்
1. இராமநாதபுரம் சித்துறைகார் அரிசி

## இதனையும் காண்க
- இந்திய புவிசார் குறியீடுகள் பட்டியல்
# லின்னேமைனி


***லின்னேமைனி*** (*Linnaemyini*) என்பது தச்சினிடே குடும்பத்தில் உள்ள ஈக்களின் இனக் குழு ஆகும். இந்த இனக் குழுவின் கீழ் 4 பேரினங்கள் உள்ளன.  

## பேரினம்
- *கிரைசோசோமோப்சிசு* <small>டவுன்சென்ட், 1916</small>
- லிடினா ராபினோ-டெசுவாய்டி<small>, 1830</small>
- *லிபா* <small>ராபினோ-டெசுவாய்டி, 1830</small>
# விக்கிப்பீடியா:மின்னிதழ்

தமிழ் விக்கிப்பீடியா குறித்தான மின்னிதழ்களை வெளியிடுவதற்கான திட்டப் பக்கம்.  

அசாமிய மொழி விக்கிப்பீடியர்கள் இவ்வகையான மின்னிதழ்களை வெளியிடுகிறார்கள்.  

தமிழ் விக்கிப்பீடியாவிலும் இந்த முன்னெடுப்பை நடைமுறைப்படுத்துகிறோம்.  

## ஆசிரியர் குழு
1. --கி.மூர்த்தி (பேச்சு) 03:15, 4 மே 2023 (UTC)

1. -- <font face="Casteller" size="4">ஸ்ரீதர். ஞா</font> 💬உரையாடுக 07:21, 27 திசம்பர் 2024 (UTC)
# கெத்தாம் தீவு


**கெத்தாம் தீவு** எனும் **நண்டுத் தீவு** (மலாய்: *Pulau Ketam*; ஆங்கிலம்: *Ketam Island* *Crab Island*; சீனம்: 吉胆岛 பின்யின்: *Jídǎn Dǎo*; சாவி: ڤولاو كتام ) என்பது மலேசியா, சிலாங்கூர், கிள்ளான் மாவட்டம், கிள்ளான் துறைமுகத்திற்கு அருகில் மலாக்கா நீரிணை கடல்பகுதியில் அமைந்து உள்ள ஒரு தீவு. இங்கு சீனர்கள் அதிகமாக வாழ்கிறார்கள்.  

இந்தத் தீவு கடல் மட்டத்திற்கும் கீழே இருப்பதால் கடல் பெருக்குகளை (*Intertidal Zone*) எதிர்நோக்கும் பகுதியாகும். கடல் பெருக்குகளினால் இங்கு சதுப்புநில கண்டல் தாவரங்கள் மிகுதியாகக் காணப் படுகின்றன. இங்குள்ள வீடுகள் எல்லாமே மிதவை வீடுகளாக உள்ளன. சில வீடுகள் கடல் மட்டத்தில் இருந்து 10 மீட்டர் உயரத்திலும் கட்டப்பட்டு உள்ளன.  

## பொது

1880-ஆம் ஆண்டில், இந்தத் தீவில் மக்கள் குடியேறத் தொடங்கினார்கள். அந்த ஆண்டில் இரண்டு சீன மீன்பிடி கிராமங்கள் நிறுவப்பட்டன. தீவின் தெற்குப் பகுதியில் உள்ள முக்கியமான கிராமம் புலாவ் கெத்தாம் (*Pulau Ketam*). வடகிழக்கு பகுதியில் மற்றொரு கிராமம் உள்ளது. சுங்கை லீமா கிராமம் (மலாய்:*Sungai Lima*; ஆங்கிலம்: *Fifth River*; சீனம்: 五条港) என்று அழைக்கப்படுகிறது  

உள்ளூர்வாசிகளில் சீனர் இனத்தைச் சேர்ந்த தியோசிவ் (*Teochew*) மற்றும் ஆக்கியன் (*Hokkien*) முக்கியமான இனக்குழுவினர் ஆகும். இவர்களின் பேச்சுவழக்கு மொழி மாண்டரின் சீன மொழி (*Mandarin Chinese*).  

### கண்டல் மரக்காட்டு சதுப்புநிலங்கள்

இரண்டாவது கிராமமான சுங்கை லீமா கிராமத்தில் அண்மையில் இடமாற்றம் செய்யப்பட்ட ஒரு சிறிய மலேசியப் பழங்குடியினர் சமூகம் உள்ளது. தீவின் மற்ற பகுதிகள் கண்டல் மரக்காடுகளின் (*Mangrove Swamps*) சதுப்புநிலங்களைக் கொண்டுள்ளது.  

அதிகக் கடல் பெருக்குகள் ஏற்படும் போது இந்தத் தீவு கடலுக்குள் மூழ்குவதால் வீடுகள் உயரமாக கட்டப்பட்டு உள்ளன. நடைபாதைகள் பைஞ்சுதையால் அமைக்கப்பட்டு குறுகலாக உள்ளன. வீடு வீடாகச் செல்லும் பாதைக்கு மரப்பாலம் ஒன்றும் அமைக்கப்பட்டு இருக்கும்.  

### தினசரி படகுச் சேவை

நண்டு தீவில் சிற்றுந்துகள் இல்லை. ஆனால் இந்தத் தீவில் உள்ள மக்கள் பெரும்பாலும் மிதிவண்டி அல்லது விசையுந்துகளைப் பயன்படுத்துகின்றனர். தீவின் இரண்டு கிராமங்களையும் இணைக்கும் சிறப்பு வழித்தடமும் இல்லை. எனவே, கிராம மக்கள் படகுகளைப் பயன்படுத்துகிறார்கள்.  

இந்தத் தீவுக்குச் செல்ல விரும்புவோர், கிள்ளான் துறைமுகம் வழியாக, கெத்தாம் தீவு மற்றும் சுங்கை லீமாவை இணைக்கும் தினசரி படகுச் சேவையைப் பயன்படுத்தலாம்.  

### கடல் உணவு உணவகங்கள்

சிலாங்கூரில் உள்ள சுற்றுலாத் தலங்களில் கெத்தாம் தீவும் ஒன்றாகும். இங்கு பல்வேறு கடல் உணவுகளை வழங்கும் உணவகங்கள் உள்ளன. குடியிருப்பாளர்களும் புதிய கடல் உணவுகளை விற்பனை செய்கின்றனர். அத்துடன் சுற்றுலாப் பயணிகள் முழு தீவையும் சுற்றிப் பார்க்க விரும்பினால் மிதிவண்டிளை வாடகைக்கு எடுத்துக் கொள்ளலாம்.  

இந்த தீவு பெயின்ட் மை லவ் (2015) (*Paint My Love*) என்ற மலேசியத் திரைப்படத்தின் படப்பிடிப்புக்குப் பயன்படுத்தப்பட்டது.  

## காட்சியகம்
# உஷா தக்கர்


**உஷா தக்கர்** (*Usha Thakkar*)(பிறப்பு: அக்டோபர் 1, 1935) என்பவர் இந்திய அரசியல்வாதி ஆவார். இவர் இந்தியத் தேசிய காங்கிரசு கட்சியின் உறுப்பினர் ஆவார். குசராத்து மாநிலத்தினைச் சேர்ந்த உஷா குஜராத்தின் கட்சு மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு 1984ஆம் ஆண்டு நடைபெற்ற தேர்தலில் இதேகா வேட்பாளராகப் போட்டியிட்டுத் தேர்ந்தெடுக்கப்பட்டார்.
# முகுல் பானர்ஜி



**முகுல் பானர்ஜி** (*Mukul Banerjee*)(7 திசம்பர் 1925 - 1991) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் இந்தியத் தேசிய காங்கிரசின் உறுப்பினராக புது தில்லியிலிருந்து இந்திய நாடாளுமன்றத்தின் கீழ் சபையான மக்களவைக்கு 1971ஆம் ஆண்டு தேர்ந்தெடுக்கப்பட்டார். பானர்ஜி மரணம் 1991-ல் அறிவிக்கப்பட்டது.
# மூன்றாம் உருத்ரவர்மன்


**மூன்றாம் உருத்ரவர்மன்** (*Rudravarman* III) சம்பாவின் இடைக்கால அரசரான இவர், கி.பி.1062 முதல் 1074 வரை ஆட்சி செய்தார்.  

மூன்றாம் உருத்ரவர்மன் மன்னன் முதலாம் செய பரமேசுவரவர்மனின் (ஆட்சி. 1044-1060) பேரன். அவரது முன்னோடி மற்றும் மூத்த சகோதரரும் முன்ன்றாம் பத்ரவர்மன் (ஆட்சி. 1060-1061), மிகக் குறுகிய காலம் ஆட்சி செய்து பின்னர் பதவி விலகி பான் ராங்கில் இருந்த உருத்ரவர்மனுக்கு கிரீடத்தை மாற்றினார்.ருத்ரவர்மன் பூ நகரைச் சுற்றி பல கோயில்களைக் கட்டினார்.
# அலியா சுபேரி



**அலியா சுபேரி** (*Alia Zuberi*) என்பவர் **குமாரி அலியா** (**திருமதி அலியா**) என்றும் அழைக்கப்படுபவர், இந்திய அரசியல்வாதியும் உத்தரப்பிரதேசத்தின் முன்னாள் நாடாளுமன்ற உறுப்பினரும் ஆவார். இவர் 2005 மற்றும் 2007ஆம் ஆண்டுகளில் சவூதி அரேபியாவிற்கான இந்திய அரசின் ஹஜ் நல்லெண்ணக் குழுவின் இந்தியாவின் பிரதிநிதியாக இருந்துள்ளார். அகில இந்தியக் காங்கிரசு குழு உறுப்பினராகப் பலமுறை தேர்ந்தெடுக்கப்பட்டுள்ளார்.  

## மேற்கோள்கள்கள்
# புறவளர்ச்சி (தாவரம்)


**புறவளர்ச்சி** (*Enation*) என்பது இலைகளில் செதில் போலத் தோன்றும் அமைப்புகளாகும். இவை குழல் திசு இல்லாததால் இலைகளிலிருந்து வேறுபடுகின்றன. இவை இலை நோய் சிலவற்றின் காரணமாக உருவாக்கப்படுகின்றன. இவை *சைலோட்டத்தில்* சாதாரணமாக நிகழ்கிறது. *ரைனியா* போன்ற சில ஆரம்பக்கால தாவரங்களிலும் இந்த அமைவுகள் காணப்படுகின்றன. இங்கு இவை ஒளிச்சேர்க்கையில் உதவுதாக அனுமானிக்கப்படுகிறது.
# கிள்ளான் தீவு


**கிள்ளான் தீவு** (மலாய்: *Pulau Klang*; ஆங்கிலம்: *Klang Island*; சீனம்: 巴生岛) என்பது மலேசியா, சிலாங்கூர், கிள்ளான் மாவட்டம், கிள்ளான் துறைமுகத்திற்கு அருகில் மலாக்கா நீரிணை கடல்பகுதியில் அமைந்து உள்ள ஒரு தீவு.  

சதுப்பு நிலங்களால் (*Mangrove Swamps*) சூழப்பட்டுள்ள இந்தத் தீவு, 2.70 கி.மீ.² பரப்பளவைக் கொண்டது. இண்டா தீவுக்கு (*Indah Island*) அடுத்த நிலையில் கிள்ளான் மாவட்டத்தில் உள்ள மிகப்பெரிய தீவு; மற்றும் சிலாங்கூர் மாநிலத்தில் உள்ள தீவுகளில் மூன்றாவது பெரிய தீவும் ஆகும்.  

மலேசியத் தலைநகர் கோலாலம்பூரின் தென்மேற்கே சுமார் 50 கி.மீ. தொலைவில் மலாக்கா நீரிணையில் அமைந்துள்ளது.  

## பொது
கிள்ளான் தீவுக்கூட்டம் எட்டு சிறிய சதுப்புநிலத் தீவுகளை உள்ளடக்கியது. அவற்றில் மூன்று தீவுகளில் மக்கள் வசிக்கின்றனர். அவர்களின் வாழ்வாதாரங்கள் பெரும்பாலும் பாரம்பரியமான மீன்பிடித் தொழில் சார்ந்தவை ஆகும். மற்ற ஐந்து சதுப்புநிலத் தீவுகளில் மக்கள் வசிக்கவில்லை.
# தேசிய வறுத்த கோழி நாள்


**தேசிய வறுத்த கோழி நாள்** (*National Fried Chicken Day*) என்பது அமெரிக்க ஐக்கிய நாடுகளில் ஆண்டுதோறும் சூலை 6ஆம் தேதி அனுசரிக்கப்படுகிறது. இந்த நாள் எப்படி உருவானது என்பது குறித்த தெளிவான தகவல்கள் இல்லை.  

தேசிய வறுத்த கோழி நாளினைக் கொண்டாட, வறுத்த கோழிக்கறி பல்வேறு முறைகளில் தயாரிக்கப்பட்டு, உண்ணப்படுகிறது.  

*சர்ச்'சு சிக்கன்* மற்றும் கே. எப். சி. போன்ற சில வறுத்த கோழி உணவகங்களும், கிராண்டிசு போன்ற பிற தொடர் வணிக உணவகங்களும் தேசிய வறுத்த கோழி நாளில் இந்நாள் குறித்த விளம்பரங்களை வெளியிட்டு வாடிக்கையாளர்களைக் கவர்கின்றன.  

## ஆத்திரேலியாவில்
2018ஆம் ஆண்டில் கே. எப். சி. இன் ஆத்திரேலிய நிறுவனங்கள் ஆண்டு முழுவதும் இந்நாளைக் கொண்டாடும் வகையில் வருடம் முழுவதும் இலவச வறுத்த கோழியை வெல்லும் வாய்ப்பை வழங்கியது. இப்போட்டியில் பங்கேற்பவர் பரிசுக்குத் தகுதியானவர் என்பதற்கான காரணங்களைக் கூறி சமூக ஊடக இடுகைகளை உருவாக்குவதன் மூலம் போட்டியில் பங்கேற்கலாம் என அறிவித்தது. இப்போட்டியில் 19 வயது இளைஞன் ஒருவன், தனது தோழியுடன் சேர்ந்து, தனது காலில் கே. எப். சி. நிறுவன அடையாளச் சின்னத்தினை பச்சை குத்திக்கொண்டதன் மூலம் வெற்றி பெற்றார். இந்த நாள் பாரம்பரியமாகச் சூலை 7 அன்று ஆத்திரேலியாவில் அனுசரிக்கப்படுகிறது.  

## மேலும் பார்க்கவும்

- உணவு நாட்களின் பட்டியல்
# சேலம் ஆடை

**சேலம் ஆடைகள்** என்பது இந்தியாவின் தமிழ்நாடு மாநிலத்தில் உள்ள சேலம் பகுதியில் தயாரிக்கப்படும் ஆடைகளை குறிப்பதாகும். இந்திய ஒன்றிய அரசு 2005 ஆண்டு சேலம் ஆடைகளுக்கு புவிசார் குறியீடு தந்துள்ளது.  

2004 ஆம் ஆண்டு பிப்ரவரி மாதம் 12 ம் நாள் சேலம் ஏற்றுமதியாளர்கள் சங்கம் மூலம் புவிசார் குறியீடு பெற விண்ணப்பிக்கப்பட்டது. 2005 ஆம் ஆண்டு செப்டம்பர் மாதம் 19 ஆம் நாள் இந்திய ஒன்றிய அரசு சேலம் ஆடைகளுக்கு புவிசார் குறியீடு தந்துள்ளது.  

## சேலம் துணிகளின் சிறப்பம்சங்கள்

சேலம் துணிகளின் தனித்துவம் உற்பத்தி செயல்முறைகளில் உள்ளது. நூலை வேகவைத்தல் முதல் செயல்முறையாகும். நூலை வேகவைக்க இராசயனங்களான சோடா சாம்பல், சோப்பு எண்ணெய் போன்றவற்றை தண்ணீரில் சேர்க்கின்றனர். நூலின் இயற்கையான நிறமும், வெளியிட வேண்டிய நூலின் நிறத்திமும் கவனிக்கப்பட்டு இரசாயனங்களின் கலவை தயார் செய்யப்படுகிறது. இதில் நூல் வேகவைத்த பிறகு அதன் நிறத்தை உறிஞ்சும் பண்பு மேம்படுகிறது.  

இரண்டவது செயல்பாடாக நூலை வெண்மையாக்குதல் நடைபெறுகிறது. குளோரின், ஹைட்ரஜன் பெராக்சைடு, என்சைம்கள் கொண்டு நூலை வெண்மையாக்கும் பணி நடக்கிறது. இதனால் நூலின் ‌இயற்கை நிறமான சாம்பல் நிறம் அற்றுப்போகிறது.  

சேலம் துணிகள் உருவாக்கத்தில் மூன்றாவது நிலை நூலை இரட்டிப்பு ஆக்குவதாகும். இரண்டு ஒற்றை நூல்களை முறுக்கி ஒரே நூலாக மாற்றுகின்றனர். இதன் காரணமாக நூலின் வலிமை மற்றும் ஆயுள் மேம்படுத்தப்படுகிறது. தேவையான அளவிற்கு நூல் கண்டாக சுற்றப்படுகிறது.  

இறுதி நிலையான தறி ஓட்டுதலில் நெசவு செய்யும் போதும் நூலில் பசை போன்ற எதுவும் சேர்க்கப்படுவதில்லை. இதனால் வேறெங்கும் இல்லாத வகையில் கலப்படமில்லாத தனித்துவமான ஆடைகள் கிடைக்கின்றன.  

## புவிசார் குறியீடு விண்ணப்ப விவரங்கள்

- விண்ணப்ப எண் - 5
- விண்ணப்பதாரர் பெயர்- சேலம் ஏற்றுமதியாளர்கள் சங்கம்
- விண்ணப்பதாரர் முகவரி - சேலம் ஏற்றுமதியாளர்கள் சங்கம், 108, சிவனார் மெயின் ரோடு, குகை, சேலம் - 636 006
- தாக்கல் செய்த தேதி - 12/02/2004
- பொருட்கள்- கைவினை
- ஜர்னல் எண் - 6
- கிடைக்கும் தேதி - 06/06/2005
- சான்றிதழ் எண் - 11
- சான்றிதழ் தேதி - 19/09/2005
- பதிவு செல்லுபடியாகும் காலம் - 11/02/2014

## இவற்றையும் காண்க
- பத்தமடை பாய்
- பவானி ஜமக்காளம்
- மதுரை சுங்குடி சேலை

## ஆதாரங்கள்
# பழங்குடியினர் ஆய்வு மற்றும் பண்பாட்டு நிறுவனம்



**பழங்குடியினர் ஆராய்ச்சி மற்றும் பண்பாட்டு நிறுவனம்** (**Tribal Research and Cultural Institute**) திரிபுரா அரசின் பழங்குடியினர் நலத்துறையின் கீழ் 1970ஆம் ஆண்டில் நிறுவப்பட்டது.இது அகர்தலாவில் அமைந்துள்ளது. இது பழங்குடியினரின் பிரச்சினைகளை ஆராய்ச்சி நடத்துவதற்கும், திரிபுராவில் வாழும் பழங்குடியினர் மீதான பல்வேறு திட்டங்கள்/திட்டங்களின் தாக்கத்தை மதிப்பிடுவதற்கும் அர்ப்பணிக்கப்பட்டுள்ளது.  

## பிரிவுகள்
- ஆய்வுப் பிரிவு
- வெளியீட்டுப் பிரிவு
- காணொளி மற்றும் பல்லூடகம் பிரிவு
- பழங்குடியின மொழிகள் பிரிவு
- நூலகம்
- அருங்காட்சியகம்
- கருத்தரங்கம்
- **திரிபுரா அரசு பழங்குடியினர் பண்பாட்டு அகாதமி**
## இதன் முக்கிய நடவடிக்கைகள்
- பழங்குடியினர் ஆராய்ச்சி பிரிவு
- பழங்குடி மொழிகள் வளர்ச்சி
- வெளியீடு
- ஆவணங்கள் தயாரித்தல்
- கருத்தரங்கு/ பட்டறை/ பயிற்சி நடத்தல்
- பழங்குடியினர் பண்பாட்டு அருங்காட்சியகம்
- நூலகம்
- கருத்தரங்க கூட்டம்
- திரிபுரா மாநில பழங்குடியினர் பண்பாட்டு அகாடமி
- வெளிப்புற நிறுவனங்கள்/முகமைகளுடன் இணைந்த திட்டம்
- பழங்குடியின கலாச்சாரத்தை ஊக்குவித்தல்
## செயல்பாடுகள்
இந்த நிறுவனத்தின் முதன்மை செயல்பாடு பழங்குடியினர் பிரச்சனைகள் பற்றிய ஆராய்ச்சியை மேற்கொள்வதுடன், பழங்குடியினரின் வாழ்வில் பல்வேறு திட்டங்களின் தாக்கத்தை ஆய்வு செய்து அளவிடுவதாகும். மேலும் இது சேவையில் பயிற்சி வகுப்புகள் மற்றும் பிறவற்றில் பட்டம் மற்றும் பட்டயப் படிப்புகள் மூலம், வேலைகளுக்கு போட்டியிடும் பழங்குடி ஆர்வலர்களுக்கு பயிற்சி அளிக்கிறது. பழங்குடியினக் குழுக்களை இலக்காகக் கொண்ட இளைஞர் தலைமைத்துவப் பயிற்சித் திட்டங்களையும் இது நடத்துகிறது.  

## வசதிகள்
இந்த நிறுவனத்தின் கட்டிடத்தில் **திரிபுரா மாநில பழங்குடியினர் அருங்காட்சியகம்** அமைந்துள்ளது. இந்த நிறுவனத்தில் பழங்குடியினர் தொடர்பான நூலகம் உள்ளது. இது இரண்டு ஆண்டிற்கு ஒருமுறை இரண்டு ஆராய்ச்சி இதழ்களை ('SAIMA' என்ற இலக்கிய இதழ் மற்றும் பழங்குடியினரின் வாழ்க்கை மற்றும் கலாச்சாரம் 'TUI' பற்றிய இதழ்.) வெளியிடுகிறது.  
## வெளியீடுகள்
இந்நிறுவனம் கீழ்கண்ட நூல்களை வெளியிட்டுள்ளது.  
- Impact of Block (Rubber) plantation in Tripura
- Cinema as Art & Popular Culture in Tripura: An Introduction
- Sri Rajmala Vol. I to IV
# Module:Adjacent stations/Chennai Suburban

local p = {  
["system title"] = "சென்னை புறநகர்",  
["system icon"] = "",  
["system color"] = "",  
["station format"] = {  
"%1 தொடருந்து நிலையம்",  
["Chennai Central MMC"] = "%1",  
},  
["lines"] = {  
["_default"] = {  
["title"] = "%1 வழித்தடம்",  
},  
["வடக்கு"] = {  
["color"] = "0700FD",  
[" terminus"] = "Chennai Central MMC",  
[" terminus"] = "Bitragunta",  
},  
["தெற்கு"] = {  
["color"] = "16A117",  
[" terminus"] = "சென்னைக் கடற்கரை",  
[" terminus"] = {"தாம்பரம்", "செங்கல்பட்டு சந்திப்பு", "விழுப்புரம் சந்திப்பு"},  
},  
["மேற்கு"] = {  
["color"] = "FB3210",  
[" terminus"] = "Chennai Central MMC",  
[" terminus"] = "Jolarpet",  
},  
},  
["aliases"] = {  
["North"] = "வடக்கு",  
["north"] = "வடக்கு",  
["South"] = "தெற்கு",  
["south"] = "தெற்கு",  
["West"] = "மேற்கு",  
["west"] = "மேற்கு",  
},  
}  

return p
# கிடைக்கக்கூடிய பெயர் (விலங்கியல்)


**கிடைக்கக்கூடிய பெயர்** என்பது விலங்கியல் பெயரிடலில், ஒரு விலங்கியல் பெயரை நிறுவுவதற்கான பன்னாட்டு விலங்கியல் பெயரிடலின் அனைத்து கட்டாய விதிகளுக்கு இணங்க வெளியிடப்பட்ட விலங்குகளின் உயிரலகு இருசொற் பெயராகும்.  

கிடைக்கக்கூடிய பெயராக இந்தப் பெயர் அமைய, பல நிபந்தனைகளைப் பூர்த்தி செய்ய வேண்டிய தேவைகள் உள்ளன. இப்பெயரானது இலத்தீன் எழுத்துக்களை மட்டுமே பயன்படுத்த வேண்டும். நன்கு அறிமுகமான மூலத்தில் சரியான நேரத்தில் வெளியிடப்பட்டிருக்க வேண்டும். சில அரிதான சந்தர்ப்பங்களில், இந்த தேவைகளைப் பூர்த்தி செய்யாத பெயர் வரலாற்றுக் காரணங்களுக்காக அமையலாம்.  

கிடைக்கக்கூடிய அனைத்து பெயர்களும் ஒரு வகையைக் குறிக்க வேண்டும். சிற்றினங்கள் நிலையில் பெயர்கள், ஒரு மாதிரியிலும் (நிறைவகை அல்லது *லெக்டோடைப்*); பேரினப் பெயர் நிலையில், வகை என்பது ஒரு சிற்றினத்தின் பெயரினையும்; குடும்ப அளவிலான பெயர்களுக்கு, வகை ஒரு பேரினப் பெயரினையும் கொண்டுள்ளது. அனைத்து விலங்கியல் பெயர்களும் ஒரு உறுதியான அனுபவ நிலையினை படிநிலையான வகையில் வழங்கப்படுகிறது.  

கிடைக்கக்கூடிய பெயர் சரியான பெயராக இருக்க வேண்டிய அவசியமில்லை, ஏனெனில் கிடைக்கக்கூடிய பெயர் ஒத்த பெயராக இருக்கலாம். இருப்பினும், சரியான பெயர் எப்போதும் கிடைக்கக்கூடிய ஒன்றாக இருக்க வேண்டும்.  

## தாவரவியலுகான மாறுபாடு
தாவரவியல் பெயரிடலுக்கான அனைத்துலக நெறிமுறையின் கீழ், இந்த சொல் பயன்படுத்தப்படவில்லை. தாவரவியலில், தொடர்புடைய சொல் சரியான முறையில் வெளியிடப்பட்ட பெயர் ஆகும். விலங்கியல் சொல்லின் தாவரவியல் சமமான "செல்லத்தக்கப் பெயர்" சரியான பெயர் ஆகும்.
# இரண்டாம் செயேந்திரவர்மன்


**இரண்டாம் செயேந்திரவர்மன்** (Jaya Indravarman II) அல்லது **இளவரசர் வாக்** (1071-1113), சம்பாவின் அரசராக இருந்தார். 1080 முதல் 1081 வரையிலும், 1086 முதல் 1113 இல் தான் இறக்கும் வரையிலும் இரண்டு காலகட்டங்களில் இராச்சியத்தை ஆண்டார்  

இளம் இளவரசர் வாக் 1080 இல் அவரது தந்தை ஹரிவர்மன் IV ஆல் ஒன்பது வயது சிறுவனாக அரியணை ஏறினார். "இராச்சியத்தை ஒழுங்காக ஆளத் தெரியாத இவர் அரசாங்கத்தின் விதிகளுக்கு மாறாக எல்லாவற்றையும் செய்தார்". இவர் ஆட்சி செய்ய தகுதியற்றவராக கருதப்பட்டார். இவரது மாமா, இளவரசர் பாங், ஆட்சியாளராக அதிகாரத்தைப் பயன்படுத்தினார். பின்னர் 1081 இல் சம்பாவின் மன்னராக பரமபோதிசத்வர் என்ற பெயரில் முடிசூட்டப்பட்டார்  

ஐந்து ஆண்டுகளுக்குப் பிறகு, தனது மாமாவை ஆட்சிஆட்சியிலிருந்து அகற்றி மீண்டும் அரியணையில் தன்னை நிலைநிறுத்திக் கொண்டார். இரண்டாம் இந்திரவர்மன் சொங்<nowiki/>வம்சத்துடனான உறவை மீண்டும் தொடங்கினார். 1103 ஆம் ஆண்டில், சம்பாவிற்கு தப்பி ஓடிய வியட்நாமிய அகதி, முந்தைய தசாப்தங்களில் தாய் வியட்டிடம் இழந்ததாக நம்பப்படும் மூன்று வடக்கு மாகாணங்களை மீண்டும் கைப்பற்றும்படி ராஜாவை வற்புறுத்தினார். இவரது போர் முதலில் வெற்றிகரமாக இருந்தது. ஒரு சில மாதங்கள் மட்டுமே இவரிடமிருந்த அப்பகுதி மீண்டும் தாய் வியட் கைப்பற்றியது .  

இரண்டாம் இந்திரவர்மனின் ஆட்சி 1113 இல் இறக்கும் வரை அமைதியாக தொடர்ந்தது. அந்த நேரத்தில், இவர் மீ சன் நகரில் கோயில்களையும், உள்கட்டமைப்புகளையும் மீட்டெடுத்தார். மேலும், தப் மாம் பாணியின் விரிவாக்கத்தைத் தொடங்கினார். இவருக்குப் பிறகு இவரது மருமகன்களில் ஒருவரான ஐந்தாம் அரிவர்மன் ஆட்சிக்கு வந்தார்.
# 1812 அனந்தபூர் போர்



**1812 அனந்தபூர் போர்** (*Battle of Anandpur (1812)*) சோதி சுர்ஜன் சிங் தலைமையிலான சீக்கியப் படைகளுக்கும்ம், இராஜா மகான் சந்த் தலைமையிலான கலூரின் இராஜபுத்திரப் படைகளுக்கும் இடையே 1812 ஆம் ஆண்டில் ரூப் நகர் மாவட்டத்திலுள்ள அ**னந்தபூரில்** .நடந்த போரைக் குறிக்கிறது.  

## பின்னணி
சீக்கியர்களுக்கு மலை மாநிலங்களில், குறிப்பாக கலூரில் எதிரிகள் இருந்தனர். சீக்கியர்களுக்கும் கலூருக்கும் இடையில் அனந்தபூர் சர்ச்சைக்குரியதாக இருந்தது. , மேலும் அவர்கள் 1682 ஆம் ஆண்டு தொடங்கி நகரத்தின் சரியான உரிமையாளர் யார் என்பதை தீர்மானிக்க பல போர்களை நடத்தினர். 1704 ஆம் ஆண்டுக்குப் பிறகு, அடுத்த 100 ஆண்டுகளுக்கு மேல் மலை மன்னர்களின் போர் வன்முறைகள் ஏதுமின்றி சீக்கியர்கள் அனந்தபூரை ஆட்சி செய்தனர். 1812 ஆம் ஆண்டில், கலூர் இராஜா மகான் சந்த், சோதி சுர்ஜன் சிங்கிடம், அந்த நகரத்தை தனக்குச் சொந்தமாக்கிக் கொள்வதாகக் கூறி அவருக்கு வரி செலுத்தச் சொன்னார். இது நிராகரிக்கப்பட்டதும் அவர் அனந்த்பூரைத் தாக்கினார்.  

## போர்
ஊக்மா சிங் சிம்பி என்ற சீக்கியத் தளபதி , அனந்தபூரில் தாக்குதல் நடப்பதாகக் கேள்விப்பட்டபோது, அந்நகருக்கு அருகில் முகாமிட்டிருந்தார். இதனால் அவர் தனது படையுடன் நகரத்திற்கு அணிவகுத்துச் சென்றார். அ*னந்தபூர் தி வார்* என்று அழைக்கப்படும் ஒரு பஞ்சாபி புராணம் *சோதியன் தி வார்* என்றும் குறிப்பிடப்படுகிறது. இது போரைப் பற்றி ராம் சிங் எழுதியதாகும். இத்துருப்புக்கள் பலத்த இழப்புகளுடன் தோற்கடிக்கப்பட்டனர். அவர்களுக்கு பின்வாங்க வேண்டிய கட்டாயம் ஏற்பட்டது. புகழ்பெற்ற புத்தகமான *குர்பிலாசு தசுவின் பாட்சாகியின்* ஆசிரியர் பாய் சுக்கா சிங் மற்றும் அனந்தபூரின் சீக்கியத் தலைவர் பாய் மக்னா சிங் ஆகியோர் இந்தப் போரில் சண்டையிட்டதாக கூறுகிறார்.  

## பின்விளைவு
வரியைப் பெறுவதற்குப் பதிலாக, மலை மன்னர்கள் சீக்கியர்களுக்கு வரி செலுத்த வேண்டியிருந்தது. பஞ்சாபின் காலனித்துவ காலத்திற்கு முன்பு அனந்தபூரில் நடந்த கடைசி தாக்குதல் இதுவாகும்.  

## மேலும் பார்க்கவும்
- நிகாங்
# மரச்சாம்பல்



**மரச் சாம்பல்** (*Wood ash*) என்பது மரத்தை எரித்த பிறகு மீதமுள்ள தூளின் எச்சமாகும். அடுப்பில் விறகு எரிதல், திறந்தவெளியில் ஏற்படும் தீமூட்டம், மின்நிலையங்களில் நிகழும் எரிதல் ஆகியவை எடுத்துக்காட்டுகளாகும். மரச் சாம்பல் பெரும்பாலும் கால்சியம் சேர்மங்களாலும், மரத்தில் உள்ள பிற எரியாத சுவடளவு தனிமங்களாலும் ஆனதாகும். வரலாற்றில் மரச்சாம்பல் பல நோக்கங்களுக்காகப் பயன்படுத்தப்பட்டு வருகிறது.  

## இயைபு
### மதிப்பீட்டில் மாறுபாடு
பல மர இனங்களிலிருந்து சேகரிக்கப்பட்ட மர சாம்பல்களை எமில் வுல்ஃப் உள்ளிட்டோர் விரிவான பகுப்பாய்வுகளை மேற்கொண்டுள்ளனர். பல காரணிகள் மரச்சாம்பலின் இயைபில் பெரும் தாக்கத்தை ஏற்படுத்துகின்றன.  

1. நுண்துகள் சாம்பல்: சில ஆய்வுகள் எரிப்பின் போது புகைபோக்கி வழியாக வெளியேறும் திடப்பொருட்களை உள்ளடக்கியுள்ளன. மற்றவை அவ்வாறு செய்வதில்லை.
1. எரிதல் வெப்பநிலை: அதிகரிக்கும் எரிதல் வெப்பநிலையுடன் சாம்பல் உள்ளடக்க விளைச்சல் குறைகிறது. இது இரண்டு நேரடி விளைவுகளை உருவாக்குகிறது.

## தனிமங்கள் பகுப்பாய்வு
பொதுவாக, மர சாம்பல் பின்வரும் முக்கிய தனிமங்களைக் கொண்டுள்ளது:  

- கரிமம் (C) — 5–30%.
- கல்சியம் (Ca) — 7–33%
- பொட்டாசியம் (K) — 3–10%
- மக்னீசியம் (Mg) — 1–2%
- மாங்கனீசு (Mn) — 0.3–1.3%
- பாசுபரசு (P) — 0.3–1.4%
- சோடியம் (Na) — 0.2–0.5%.

## வேதிச் சேர்மங்கள்
மரத்தை எரிக்கப் பயன்படுத்தப்படும் வெப்பநிலையைப் பொறுத்து அது வெவ்வேறு சேர்மங்களை உருவாக்குகிறது. சில ஆய்வுகள் கால்சியம் கார்பனேட்டை (CaCO<sub>3</sub>) முக்கிய அங்கமாகக் குறிப்பிடுகின்றன. மற்றவை கால்சியம் ஆக்சைடு (CaO) தவிர வேறு எந்த கார்பனேட்டையும் குறிப்பிடவில்லை.பிந்தையது அதிக வெப்பநிலையில் உற்பத்தி செய்யப்படுகிறது.  

மரச் சாம்பலில் பெரும்பான்மையாக கால்சியம் கார்பனேட்டை (CaCO3) முக்கிய அங்கமாக உள்ளது. இது மொத்த சாம்பல் எடையில் 25% அல்லது 45% கூட உள்ளது. 600 °செல்சியசு (1,112 °பாரங்கீட்டு) வெப்பநிலையில் ஒரு நிகழ்வில் CaCO<sub>3</sub> மற்றும் K<sub>2</sub>CO<sub>3</sub> ஆகியவை அடையாளம் காணப்பட்டன. 10% சதவீதத்திற்கும் குறைவான பொட்டாசு, மற்றும் 1சதவீதத்திற்கும் குறைவானது பாசுப்பேட்டு ஆகியவையும் காணப்பட்டன.
# மலபார் மிளகு

**மலபார் மிளகு** (*Malabar pepper*) என்பது ஒரு வகையான கருப்பு மிளகு ஆகும். இது தற்போதைய கேரள மாநிலத்தில் நாற்றுகளாக உருவாக்கப்படுகிறது. மலபார் கடற்கரை பகுதிகளில் இந்த வகை மிளகு அதிகளவு உற்பத்தி ஆவாதல் மலபார் மிளகு என அழைக்கப்படுகிறது.‌ இந்த மிளகின் தனித்துவத்திற்காக புவிசார் குறியீடு கோரப்பட்டு, சனவரி 2008-ல் புவிசார் குறியீடு பெற்றது. வேளாண் பொருட்கள் பிரிவில் மலபார் மிளகு புவிசார் குறியீடு பெற்றுள்ளது.  

இதனை பண்டைய ரோமானிய மற்றும் அரேபிய வணிகர்கள் மிகவும் விரும்பினர். பின்னர் ஆரம்பகால ஐரோப்பிய கடற்படையினரால் விரும்பப்பட்டது.  

## வகைப்பாடு
மலபார் மிளகு இரண்டு வகைகளாக பிரிக்கப்பட்டுள்ளது. சீரற்ற அல்லது ஒழுங்கற்ற வடிவம் மற்றும் சீரான அல்லது வழக்கமான வடிவம்.  

சமச்சீரற்ற வகை கருப்பு நிறத்தில் உள்ளது மற்றும் வட்டமான மற்றும் குழிவான மேற்பரப்பு உள்ளது. சமங்கா வகையானது சுருக்கமான மேற்பரப்பைக் கொண்டுள்ளது மற்றும் அடர் பழுப்பு முதல் கருப்பு நிறத்தில் இருக்கும்.  

## புவிசார் குறியீடு தகவல்கள்
- விண்ணப்ப எண் - 49
- விண்ணப்பதாரர் பெயர் - மசாலா வாரியம், வர்த்தகம் மற்றும் தொழில் அமைச்சகம்
- தாக்கல் செய்த தேதி - 13/02/2006
- பொருட்கள் - வேளாண்மை
- புவியியல் பகுதி - இந்தியா (கேரளா, கர்நாடகா மற்றும் தமிழ்நாடு)
- சான்றிதழ் எண் - 47
- சான்றிதழ் தேதி - 21/01/2008

## மற்ற மசாலாப் பொருள்கள்
புவிசார் குறியீடு பெற்றுள்ள இந்தியாவின் பிற மசாலாப் பொருட்களின் பட்டியல் கீழே,.  

- ஆலப்புழா பசுமை ஏலக்காய்
- குடகு பசுமை ஏலக்காய்
- நாகா மிளகாய்
- குண்டூர் சன்னம் மிளகாய்
- பைதாகி மிளகாய்
- சிக்கிம் பெரிய ஏலக்காய்
- மிசோ மிளகாய்
# வித்யாவதி சதுர்வேதி



**வித்யாவதி சதுர்வேதி** (*Vidyawati Chaturvedi*)(1926-2009) என்பவர் மத்தியப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் 1957ஆம் ஆண்டு நடைபெற்ற இந்திய நாடாளுமன்ற பொதுத் தேர்தலில் வெற்றி பெற்றதன் மூலம் பிரிக்கப்படாத மத்தியப் பிரதேச சட்டமன்றத்தின் லாண்டி சட்டமன்றத் தொகுதியைப் பிரதிநிதித்துவப்படுத்தினார். இவர் 1980 மற்றும் 1989க்கு இடையில் கஜுராஹோவை மக்களவைத் தொகுதியின் உறுப்பினராக இருந்துள்ளார். இவரது மகன் சத்யவ்ரத் சதுர்வேதியும் கஜுராஹோவிலிருந்து இந்திய மக்களவைக்குத் தேர்ந்தெடுக்கப்பட்டவர் ஆவார்.
# மடிகேரி சட்டமன்றத் தொகுதி



**மடிகேரி சட்டமன்றத் தொகுதி** (*Madikeri Assembly constituency*) என்பது இந்தியாவின் கருநாடக மாநிலத்தின் 224 சட்டமன்றத் தொகுதிகளில் ஒன்றாகும். இது குடகு மாவட்டத்தில் உள்ளது.  
! |கட்சி  
|-  
| 1957  
| | கே. மல்லப்பா  
| |  
| | இதேகா  
|-  
| 1962  
|-  
| 1967  
| ஏ. பி. அப்பண்ணா  
|-  
| 1972  
| ஏ.எம்.பெல்லைப்பா  
|-  
| 1978  
|எம்.சி. நானையா  
|-  
| 1983  
|முண்டாண்டா எம் நானையா  
|-  
| 1985  
| |டி.ஏ.சின்னப்பா  
|-  
| 1989  
|-  
| 1994  
|தம்பேக்கொடி சுப்பையா மடப்பா  
| |  
|பாஜக  
|-  
| 1999  
|முண்டாண்டா எம் நானையா  
| |  
|இதேகா  
|-  
| 2004  
| கே. ஜி. போபையா  
| bgcolor= |  
| | பாஜக  
|-  
| 2008  
| | அப்பாச்சு ரஞ்சன்  
|-  
| 2013  
|-  
| 2018  
|-  
| | 2023  
| மந்தர் கௌடா  
| |  
|இதேகா  
|}  

## அண்மையத் தேர்தல் முடிவுகள்

### 2023

## மேலும் பார்க்கவும்

- கர்நாடக சட்டப் பேரவையின் தொகுதிகளின் பட்டியல்
- குடகு மாவட்டம்
# தெலுக் பாங்லிமா காராங்


**தெலுக் பாங்லிமா காராங்** (மலாய்: *Telok Panglima Garang*; ஆங்கிலம்: *Telok Panglima Garang*; சீனம்: 直落邦里玛嘉朗) என்பது மலேசியா, சிலாங்கூர் மாநிலத்தில், கோலா லங்காட் மாவட்டத்தில் (*Kuala Langat District*) உள்ள ஒரு நகரம்; மற்றும் ஒரு முக்கிம் ஆகும்.  

மலேசியத் தலைநகரமான கோலாலம்பூரில் இருந்து மேற்கே 47 கி.மீ.; கிள்ளான் நகரில் இருந்து தெற்கே 16 கி.மீ.; பந்திங் நகரில் இருந்து வடக்கே 17 கி.மீ. தொலைவில் உள்ளது. இங்கு ஒரு தீர்வையற்ற வணிக மண்டலம் (*Free Trade Zone*) உள்ளது.  

மலாக்கா நீரிணையை எதிர்கொள்ளும் கேரி தீவு மற்றும் இண்டா தீவு போன்ற கடலோரத் தீவுகளுக்கு அருகில் அமைந்து இருக்கிறது. ஆகவே இந்த நகரும் ஒரு கடலோர நகரமாகவே கருதப் படுகிறது.  

## வரலாறு

தெலுக் பாங்லிமா காராங்கின் அசல் பெயர் நிபோங் டெங்கில் (*Nibong Dengkil*). அதன் புவியியல் நிலை காரணமாக, பழங்குடியின மக்களால் 'வளைகுடா' என்று அழைக்கப்படுகிறது. தெலுக் (*Telok*) என்றால் மலாய் மொழியில் வளைகுடா என்று பொருள்படும்.  

## போக்குவரத்து

தெலுக் பாங்லிமா காராங் மற்றும் அதன் சுற்றுவட்டாரப் பகுதிகள் கிள்ளான்-பந்திங் நெடுஞ்சாலையுடன் இணைக்கப்பட்டுள்ளன. 2012-ஆம் ஆண்டில்，இந்த நகரம் &nbsp; தெற்கு கிள்ளான் பள்ளத்தாக்கு நெடுஞ்சாலையுடன் இணைக்கப்பட்டது.  

இந்த நெடுஞ்சாலை தெலுக் பாங்லிமா காராங் நகரத்தை கிள்ளான், செஞ்சாரோம், பந்திங், சிப்பாங் மற்றும் போர்ட்டிக்சன் நகரங்களுடன் இணைக்கிறது.  

## தெலுக் பங்லீமா காராங் தமிழ்ப்பள்ளி

தெலுக் பங்லீமா காராங் நகரில் ஒரு தமிழ்ப்பள்ளி உள்ளது. அப்பள்ளியில் 444 மாணவர்கள் பயில்கிறார்கள்; 37 ஆசிரியர்கள் பணியாற்றுகிறார்கள். 2020-ஆம் ஆண்டில் மலேசிய கல்வி அமைச்சு வெளியிட்ட புள்ளிவிவரங்கள்.  

| BBD3048 | தெலுக் பாங்லிமா காராங் | SJK(T) Telok Panglima Garang | **தெலுக் பங்லீமா காராங் தமிழ்ப்பள்ளி** | 42500 | தெலுக் பாங்லிமா காராங் | 444 | 37 | } |
| --- | --- | --- | --- | --- | --- | --- | --- | --- |
# சலங்கை மாடாட்டம்

**சலங்கை மாடாட்டம்** என்பது தமிழ்நாட்டின் மாநிலத்தின் பழனி, திருப்பூர் பகுதிகளில் நடைபெறும் வழிபாடு சடங்காகும். இது சலங்கை மாடு ஆட்டம், சலங்கை எருதாட்டம் எனவும் அழைக்கப்படுகிறது.  

கோவிலுக்கு நேர்த்திக்கடனாக செலுத்திய காளை மாடுகளுக்கு சூலம் போன்ற குறிகளை இட்டு வளர்க்கின்றனர். இந்தக் கோயில்மாடுகளுக்கு விவசாய பணிகள் அளிக்கப்படுவதில்லை. தைப்பொங்கலை வரவேற்கும் வகையில் உருமி இசைக்கேற்ப ஆடும் வகையில் மார்கழி மாதம் முழுவதும் மாடுகளுக்கு பயிற்சி அளிக்கப்படுகிறது. அக்காளைகளுக்கு காலில் சலங்கை கட்டி ஆடும் பயிற்சி தந்துள்ளனர்.  

ஒவ்வொரு ஆண்டும் ஊர் மைதானத்தில் சலங்கை மாட்டாட்டம் நடத்தப்படுகிறது. காளைமாட்டின் உரிமையாளர்கள் காளையை குளிப்பாட்டி, அலங்கரித்து சலங்கை அணிவித்து ஒன்று கூடும் இடத்திற்கு அழைத்து வருகிறார்கள்.  

## திருப்பூர் மாவட்டம்

திருப்பூர் மாவட்டத்திலுள்ள உடுமலை, குடிமங்கலம் பகுதிகளிலும் சலங்கை மாடு ஆட்டம் நடைபெறுகிறது. சோமவாரப்பட்டியில் உள்ள ஆல்கொண்டமால் கோவிலுக்கு தானமாக காளைகளை வழங்குகிறார்கள். அந்க கோயில் காளைகளை சலங்கை மாடுகளாக பயிற்சி அளிக்கிறார்கள்.  

## ஆதாரங்கள்
# Module:Cat main

-- This module implements .  

local mHatnote = require('Module:Hatnote')  
local mFormatLink = require('Module:Format link')  
local yesno = require('Module:Yesno')  
local mTableTools -- lazily initialise  
local mArguments -- lazily initialise  

local p = {}  

function p.catMain  
mTableTools = require('Module:TableTools')  
mArguments = require('Module:Arguments')  
local args = mArguments.getArgs(, {wrappers = 'Template:Cat main'})  
local pages = mTableTools.compressSparseArray(args)  
local options = {  
article = args.article,  
selfref = args.selfref  
}  
return p._catMain(options, unpack(pages))  
end  

function p._catMain(options, ...)  
options = options or {}  

-- Get the links table.  
local links = mFormatLink.formatPages({}, {...})  
if not links[1] then  
local page = mw.title.getCurrentTitle.text  
links[1] = mFormatLink._formatLink{link = page}  
end  
for i, link in ipairs(links) do  
links[i] = string.format("**%s**", link)  
end  

-- Get the pagetype.  
local pages = {...}  
local pagetype  

if options.article ~= nil then  
pagetype = yesno(options.article) ~= false and 'article' or 'page'  
elseif pages and pages[1] then  
local page = pages[1]:gsub("|.*","")  
pagetype = mw.title.new(page).namespace == 0 and "க் கட்டுரை" or "ப் பக்கம்"  
else  
pagetype = "க் கட்டுரை"  
end  

-- Work out whether we need to be singular or plural.  
local stringToFormat  
if #links > 1 then  
stringToFormat = 'இப்பகுப்புக்குரிய முதன்மை%sகள்: %s.'  
else  
stringToFormat = 'இப்பகுப்புக்குரிய முதன்மை%s: %s.'  
end  

-- Get the text.  
local text = string.format(  
stringToFormat,  
pagetype,  
mw.text.listToText(links)  

-- Pass it through to Module:Hatnote.  
local hnOptions = {}  
hnOptions.selfref = options.selfref  

return mHatnote._hatnote(text, hnOptions)  
end  

return p
# காதர் அட்னான்


2000களின் முற்பகுதியில், பல நாடுகளால் தீவிரவாத அமைப்பாக அறிவிக்கப்பட்ட பாலத்தீனத்தில் இசுலாமிய ஜிகாத் இயக்கத்தின் செய்தித் தொடர்பாளராக அட்னான் இருந்தார். குழுவில் உறுப்பினராக இருந்ததற்காக அவர் கடந்த காலத்தில் தண்டனை பெற்றிருந்தாலும், அவர் நான்கு ஆண்டுகளாக ஜிகாத் இயக்கத்துடன் தொடர்பு கொள்ளவில்லை என்று அவரது மனைவி 2012 இல் கூறியிருந்தார்.  

2011 திசம்பரில், அட்னான் கைது செய்யப்பட்டு நிர்வாகக் காவலில் வைக்கப்பட்டார், அடுத்த நாள், அவர் கைது செய்யப்பட்ட நிபந்தனைகளுக்கு எதிர்ப்புத் தெரிவிக்கும் வகையிலும், இசுரேலின் நிர்வாகத் தடுப்புக் கொள்கை, இசுரேலிய ஆக்கிரமிப்பின் கீழ் பாலத்தீனியர்களை நடத்துவது தொடர்பாகவும் உண்ணாநிலைப் போராட்டத்தில் ஈடுபட்டார். அட்னானின் கூற்றுப்படி, காதர் படுக்கையில் கட்டப்பட்டிருந்தும், பன்னாட்டு செஞ்சிலுவைச் சங்கத்தின் பிரதிநிதிகள் குழுவின் வருகை ரத்து செய்யப்பட்டது. 2012 பெப்ரவரி 21 இல், இசுரேல் 2012 ஏப்ரல் 17 அன்று அட்னானை விடுவிக்க ஒப்புக்கொண்டது, அத்துடன் தனது 66-நாள் உண்ணாநிலைப் போராட்டத்தை உடனடியாக முடிக்க ஒப்புக்கொண்டார், இது பாலத்தீனிய வரலாற்றில் மிக நீண்ட உண்ணாநிலைப் போராட்டம் ஆகும்.  

அட்னான் இறுதியாக 2023 பெப்ரவரி 5 அன்று தடுத்து வைக்கப்பட்டார். 2023 மே 2 அன்று சிறையில் இறந்தார். மொத்தமாக ஏறத்தாழ எட்டு ஆண்டுகள் இசுரேலியக் காவலில் இவர் இருந்துள்ளார்
# தங்கம்(III) அசிட்டேட்டு


**தங்கம்(III) அசிட்டேட்டு** (*Gold(III) acetate*) Au(CH<sub>3</sub>COO)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். தங்கமும் அசிட்டிக் அமிலமும் சேர்ந்து உருவாகும் இச்சேர்மம் ஆரிக் அசிட்டேட்டு என்ற பெயராலும் அழைக்கப்படுகிறது. இது ஒரு மஞ்சள் நிறங்கொண்ட திடப்பொருளாகும். 170 ° செல்சியசு வெப்பநிலையில் இது தங்கம் உலோகமாக சிதைகிறது. தங்கம்(III) அசிடேட்டின் இந்த சிதைவு, தங்கம் நானோ துகள்களை வினையூக்கிகளாக உருவாக்குவதற்கான பாதையாக ஆய்வு செய்யப்பட்டுள்ளது.  

## தயாரிப்பு
தங்கம்(III) ஐதராக்சைடுடன் பனிநிலை அசிட்டிக் அமிலத்தைச் சேர்த்து வினைபுரியச் செய்தால் தங்கம்(III) அசிட்டேட்டு உருவாகிறது.:  
:Au(OH)<sub>3</sub> + 3CH<sub>3</sub>COOH → Au(CH<sub>3</sub>COO)<sub>3</sub> + 3H<sub>2</sub>O  
## வினைகள்
இருவளைய கரிமச் சேர்மத்திலுள்ள வளைய எண்கந்தகத்துடன் தங்கம்(III) அசிட்டேட்டு வினைபுரிந்தால் தங்கம்(III) சல்பைடு உருவாகும்.
# அப்துல் நாசர் மதானி

**அப்துல் நாசர் மதானி** (*Abdul Nazer Mahdani*) அல்லது **அப்துல் நாசீர் மதானி** என்பவர் இந்தியாவில் கேரள மாநிலத்தில் மக்கள் ஜனநாயகக் கட்சியின் தலைவர் ஆவார். மேலும் இவர் ஒரு இசுலாமிய மதகுருவும் ஆவார்.  

மதானி  
1998 கோவை குண்டுவெடிப்பில் ஈடுபட்டதாக குற்றம் சாட்டப்பட்டார். ஆனால் கோவை மத்திய சிறையில் ஒன்பதரை ஆண்டுகள் கழித்த பிறகு அனைத்து குற்றச்சாட்டுகளிலிருந்தும் விடுவிக்கப்பட்டார். அவர் தற்போது 2008 ல் நடந்த பெங்களூர் தொடர் குண்டுவெடிப்பு தொடர்பாக கர்நாடகாவில் நீதிமன்ற காவலில் உள்ளார்.  

## தனிப்பட்ட வாழ்க்கை
மதானி, கொல்லம் மாவட்டம், மைநாகப்பள்ளி, அன்வர்சேரியில் அப்துல் சமத் மற்றும் அஸ்மா பீவிக்கு 18 ஜனவரி 1966 இல் பிறந்தார். அவர் சூஃபியா மதானியை மணந்தார் மற்றும் இத்தம்பதியருக்கு மூன்று குழந்தைகள் உள்ளனர். ஷமீரா என்ற மகளும், உமர் முக்தர் மற்றும் சலாலுதீன் அயூபி என்ற இரண்டு மகன்களும் ஆவர். உமர் முக்தார் தலச்சேரியைச் சேர்ந்த நிஹம்மத்தை மணந்தார்.
# வார்ப்புரு:Uw-socialnetwork

} Hello, and to Wikipedia. While we appreciate that you enjoy using Wikipedia, please note that Wikipedia is an encyclopedia and not a . Wikipedia is not a place to socialize or write things that are not directly related to improving the encyclopedia. Off-topic material may be deleted at any time. We're sorry if this message has discouraged you from editing here, but the ultimate goal of this website is to build an encyclopedia. <noinclude>  

</noinclude>
# பௌத்தம் பற்றிய விமர்சனம்

பௌத்தத்தின் மீதான விமர்சனம் என்பது தத்துவ, பகுத்தறிவு விமர்சனங்கள் உட்பட பல்வேறு வடிவங்களை கொண்டுள்ளது. மேலும் இது பௌத்தத்தை பின்பற்றுபவர்கள் பௌத்த கொள்கைகளுக்கு முரணாக செயல்படுவது அல்லது அந்த கொள்கைகள் முறையாக பெண்களை ஓரங்கட்டுவது போன்ற நடைமுறைகள் மீதான விமர்சனமாகவும் உள்ளது. பிற சமயங்கள், சமயம் சாராதவர்கள், பிற பௌத்தர்கள், பழமையான மற்றும் நவீன விமர்சனங்கள் எனப்பல ஆதாரங்கள் உள்ளன.  

சோபென்கவுர் மூலமாக பிரீட்ரிக் நீட்சே, பௌத்த தத்துவத்தால் மிகவும் செல்வாக்கிற்கு உட்பட்டிருந்த அவநம்பிக்கை, பௌத்தத்தை "துன்பத்தால் ஆதிக்கம் செலுத்தும் ஒரு இருப்பிலிருந்து தப்பிக்க முயலும் ஒரு வாழ்க்கையை மறுக்கும் தத்துவமாக" விளக்கினார்.
# இந்து சமயம் பற்றிய விமர்சனம்

இந்து சமயம் பற்றிய விமர்சனம் என்பது இந்து மதத்தின் வரலாற்று மற்றும் தற்போதைய அம்சங்களுக்கு பற்றி, குறிப்பாக உடன்கட்டை ஏறல் மற்றும் சாதி அமைப்பு ஆகிவை தொடர்பில் பயன்படுத்தப்படுகிறது.  

சில ஆரம்பகால பிராமண நூல்கள் பற்றிய விமர்சனங்கள், குறிப்பாக வேதங்கள் மற்றும் தர்மசாத்திரங்கள் தொடர்பான விமர்சனங்கள் பௌத்த, சைனம் சமயங்கள் உட்பட சமண மரபுகளிலிருந்து வந்தவையாகும். சமண அறிஞர்கள் பிராமண தத்துவத்தை 'மதவிரோதமாக' கருதினர். குறிப்பாக சமணர்கள் வேதங்களின் தெய்வீக தன்மையை மறுத்தும் பிராமண தத்துவத்தின் மையமான பலி செலுத்தும் சடங்குகளையும் எதிர்த்தனர்.
# சமயத்தின் மீதான விமர்சனம்

**சமயத்தின் மீதான விமர்சனம்** (*Criticism of religion*) என்பது மதத்தின் செல்லத்தக்க நிலை, கருத்து அல்லது சமய எண்ணக் கருத்துக்களை விமர்சிப்பதை உள்ளடக்கியது.  
சமயத்தின் மீதான விமர்சனத்தின் வரலாற்றுப் பதிவுகள் குறைந்தபட்சம் கிமு 5 ஆம் நூற்றாண்டு பண்டைய கிரேக்கத்தில் குறிப்பாக பாரம்பரிய ஏதென்சுநகரில் மெலோஸின் 'நாத்திகர்' டையகோரஸ் உடன் ஆரம்பமாகின்றது. பண்டைய உரோமில், கிமு 1 ஆம் நூற்றாண்டைச் சேர்ந்த லுக்ரேடியசின் *டி ரெரம் நேச்சுரா* என்ற கவிதை ஒரு ஆரம்பகால உதாரணம் ஆகும்.  

## குறிப்பிடத்தக்க விமர்சகர்கள்

- டக்ளஸ் ஆடம்ஸ்
- அயான் கேர்சி அலி
- மசௌமே அலினெஜாத்-கோமிகோலாய்
- சிமோன் த பொவார்
- ரிச்சர்ட் டாக்கின்சு
- டானியல் டெனற்
- எம்மா கோல்ட்மன்
- ஜெர்மைன் கிரீர்
- யூவால் நுவா அராரி
- சாம் ஃகாரிசு (எழுத்தாளர்)
- கிறித்தோபர் இட்சன்சு
- டேவிடு யூம்
- லோரன்சு எம். குரோசு
- பில் மேகர்
- தஸ்லிமா நசுரீன்
- பிரீட்ரிக் நீட்சே
- தாமஸ் பெய்ன்
- அய்ன் ரேண்ட்
- ஜிட்டு கிருஷ்ணமூர்த்தி
- சல்மான் ருஷ்டி
- பெர்ட்ரண்டு ரசல்
- தயானந்த சரசுவதி
- பரூக் இசுப்பினோசா
- மார்க் டுவெய்ன்
- வோலே சொயிங்கா
- வோல்ட்டயர்
- இபின் வராக்
# சுராசாந்த்பூர்



**சுராசாந்த்பூர்** (**Churachandpur**), வடகிழக்கு இந்தியாவில் உள்ள மணிப்பூர் மாநிலத்தின் தெற்கில் அமைந்த சுராசாந்துபூர் மாவட்டம் மற்றும் சுராசாந்த்பூர் வருவாய் வட்டத்தின் நிர்வாகத் தலைமையிட நகரம் ஆகும். மணிப்பூர் மன்னர் *சுராசந்த் சிங்* நினைவாக இந்நகரத்திற்கு இந்நகரத்திற்கு சுராசாந்த்பூர் எனப்பெயரிடப்பட்டது.  

இந்நகரத்தில் 5 ஏப்ரல் 2023 அன்று மெய்தெய் மக்கள் மற்றும் குகி மக்கள் இடையே மோதல்களைக் கட்டுப்படுத்த காவல்துறையால் சுடப்பட்டு 4 பேர் இறந்தனர்.  

## மக்கள் தொகை பரம்பல்
2011 மக்கள் தொகை கணக்கெடுப்பின்படி சுராசந்த்பூர் வருவாய் வட்டத்தின் மக்கள் தொகை 1,74,138 ஆகும். அதில் ஆண்கள் 87,542 மற்றும் பெண்கள் 86,596 உள்ளனர். ஆறு வயதிற்குட்பட்ட குழந்தைகள் 13.24% ஆகும். பாலின விகிதம் 1000 ஆண்களுக்கு 989 பெண்கள் வீதம் உள்ளனர். சராசரி எழுத்தறிவு 74.67% ஆக உள்ளது. பட்டியல் சமூகத்தவர்கள் மற்றும் பட்டியல் பழங்குடியினர் முறையே 0.23% மற்றும் 91.33% ஆகவுள்ளனர். இதன் மக்கள் தொகையில் கிறித்தவர்கள் 91.43%, இந்துக்கள் 5.79%, இசுலாமியர் 0.84%, பிறர்  
1.76% ஆகவுள்ளனர். இங்குள்ள மக்களில் மணிப்புரியம் மற்றும் குக்கி பழங்குடியின மொழிகளைப் பேசுகின்றனர்.
# தமிழ் ஐக்கூ முதல் உலக மாநாடு

**தமிழ் ஐக்கூ முதல் உலக மாநாடு** (*Tamil Haiku First World Conferences*) இந்தியாவின் தமிழ்நாட்டில் திருச்சி தமிழ்ச் சங்கக் கட்டிடத்தில் 2022 ஆம் ஆண்டு சூலை மாதம் 17 ஆம் தேதியன்று நடைபெற்றது. மாநாட்டை தூண்டில் - இனிய நந்தவனம் - தமிழ் கவிதையாளர்கள் இயக்கம் ஆகியவை இணைந்து நடத்தின. கல்வியாளர் செளமா இராசரத்தினம் தொடங்கி வைத்தார். ஒன்பது அமர்வுகளாக நிகழ்வு திட்டமிடப்பட்டிருந்தது. தமிழகம், இந்தியாவின் பிற மாநிலங்கள் மற்றும் வெளிநாடுகளிலிருந்தும் 150 எண்ணிக்கைக்கும் மேற்பட்ட ஐக்கூ கவிஞர்கள், ஆர்வலர்கள் பங்கேற்றனர். ஐக்கூ வாசிப்பரங்கம், கருத்தரங்கம், பகிர்வரங்கம், கலந்துரையாடல், கவிக்கோ நினைவு ஐக்கூ விருது வழங்குதல், ஐக்கூ நூல்கள் வெளியீடு ஆகிய நிகழ்வுகள் மாநாட்டில் நடைபெற்றன.  

திரைப்பட இயக்குநரும் கவிஞருமான என்.லிங்குசாமி, பிருந்தா சாரதி, ஓவியக்கவிஞர் அமுதபாரதி, ஆரூர் தமிழ்நாடன், தங்கம் மூர்த்தி, மு.முருகேஷ், நந்தவனம் சந்திரசேகரன், அமரன், சந்திரா மனோகரன், வதிலை பிரபா, பல்லவி குமார், நீலநிலா சென்பகராசன், கவிநிலா மோகன், முனைவர் ம.ரமேசு, தனலெட்சுமி பாசுகரன், பா.தென்றல் உள்ளிட்ட ஐக்கூ கவிஞர்கள் சிறப்பு விருந்தினர்களாகப் பங்கேற்றனர்.  

## நூல்கள் வெளியீடு
தூண்டில் ஐக்கூ சிறப்பு மலர், மு.முருகேஷ் எழுதிய ஞானியின் பச்சைக்கிளி , தங்கம்மூர்த்தியின் மழையின் கையெழுத்து உள்ளிட்ட பல ஐக்கூ கவிதை நூல்கள் மாநாட்டில் வெளியிடப்பட்டன. தமிழக அரசு ஆண்டுதோறும் வழங்கும் இலக்கிய விருதுகளில் கவிக்கோ அப்துல் ரகுமான் பெயரால் ஐக்கூ கவிஞர்களுக்கும் ஒரு விருதினை வழங்கிட வேண்டுமென்கிற தீர்மானமும் இம்மாநாட்டில் நிறைவேற்றப்பட்டது.
# பக்திசொரூப தாமோதர சுவாமி



**பக்திசொரூப தாமோதர சுவாமி** (**Bhaktisvarupa Damodara Swami**) (பிறப்பு:9 டிசம்பர் 1937 – இறப்பு:2 அக்டோபர் 2006), இவரது இயற்பெயர் டாக்டர். தௌதம் தாமோதர சிங் ஆகும். ஈர்க்கப்பட்ட இவர் அகில உலக கிருஷ்ண பக்திக் கழகத்தை நிறுவனர்களில் ஒருவர் ஆவார். இவர் மணிப்பூர் மாநிலத்தில் கிருஷ்ண பக்தி இயக்கத்தை வளர்த்தவர்.  

## படைப்புகள்

- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 

## இதனையும் காண்க
- சைதன்யர்
- கௌடிய வைணவம்
- பக்திவேதாந்த சுவாமி பிரபுபாதா
# தங்கம்(III) பாசுபேட்டு


**தங்கம்(III) பாசுபேட்டு** (*Gold(III) phosphate*) AuPO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெளிர் மஞ்சள் நிறத்தில் இது காணப்படுகிறது, நீரிலும் அசிட்டோனிலும் கரையாது. 450 ° செல்சியசு வெப்பநிலையில் தங்கம் உலோகமாகவும் ஆக்சிசன் மற்றும் பாசுபரசு பெண்டாக்சைடாகவும் இது சிதைவடையும்.  
## தயாரிப்பு
தங்கம்(III) ஐதராக்சைடுடன் பாசுபாரிக் அமிலத்தைச் சேர்த்து 130 °செல்சியசு வெப்பநிலையில் வினைபுரியச் செய்தால் தங்கம்(III) பாசுப்பேட்டு உருவாகும்:  
:AuO(OH) + H<sub>3</sub>PO<sub>4</sub> → AuPO<sub>4</sub> + 2H<sub>2</sub>O  
பாசுபாரிக் அமிலத்திற்குப் பதிலாக நைத்திரிக் அமிலமும் பாசுபாரசு பெண்டாக்சைடும் சேர்ந்த கலவையைப் பயன்படுத்தியும் தயாரிக்க இயலும்.
# சுயம் பகவான்

-விஷ்ணுவிற்குமான சுயம் பகவான் தொடர்புகளை விளக்கும் காட்சி]]  
**சுயம் பகவான்** (**Svayam Bhagavan** சமசுகிருத மொழியில் முழுமுதற் கடவுள் என்று பொருள். கௌடிய வைணவத்தில் முழுமுதற் கடவுளான கிருஷ்ணன் சுயம் பகவானாகப் போற்றப்படுகிறார்.  

## இதனையும் காண்க
- சைதன்யர்
- கௌடிய வைணவம்
- அகில உலக கிருஷ்ண பக்திக் கழகம்
- பக்திவேதாந்த சுவாமி பிரபுபாதா
- பக்திசொரூப தாமோதர சுவாமி
# சிறீ வெற்றிமலை முருகன் கோயில்



**சிறீ வெற்றிமலை முருகன் கோயில்** (*Sri Vetrimalai Murugan Temple*) இந்தியாவின் அந்தமான் மற்றும் நிக்கோபார் தீவுகளின் தலைநகரான போர்ட் பிளேரில் அமைந்துள்ள ஓர் இந்துக் கோவிலாகும். இந்துக் கடவுள் முருகனை மூலவராகக் கொண்டுள்ள இந்தக் கோயில், தீவுகளுக்கு ஒரு முக்கியமான இந்து பயணத் தளமாக உள்ளது. ஆண்டு முழுவதும் முக்கியமான இந்து பண்டிகைகளின் போது கொண்டாடப்படும் ஒரு மையமாகவும் இருக்கிறது.
# ஊர்வன தரவுத்தளம்


**ஊர்வன தரவுத்தளம்** (*Reptile Database*) என்பது ஒரு அறிவியல் தரவுத்தளமாகும். இது அனைத்து வாழும் ஊர்வன இனங்கள் பற்றிய வகைப்பாட்டியல் தகவல்களைச் சேகரிக்கிறது (இதில் தொன்மா போன்ற புதை படிவ இனங்கள் குறித்த தகவல்கள் இல்லை). இத்தரவுத்தளமானது ஊர்வனச் சிற்றினங்கள் மீது கவனம் செலுத்துகிறது (குடும்பங்கள் போன்ற உயர் நிலை உயிரலகுக்கு பதிலாக). மேலும் தற்போது அங்கீகரிக்கப்பட்ட சுமார் 13,000க்கும் மேற்பட்ட சிற்றினங்கள் குறித்த தகவல்கள் அவற்றின் துணையினங்களுக்கான உள்ளீடுகளுடன் உள்ளன. இருப்பினும் புதிதாக விவரிக்கப்பட்ட சிற்றினங்கள் குறித்து தரவுப்படுத்த சில மாதங்கள் வரை அவை வெளியிடப்பட்ட நாளிலிருந்து தாமதமாக இற்றைப்படுத்தப்பட்டு இணையத்தில் கிடைக்கும். இத்தரவுத்தளம், அறிவியல் மற்றும் பொதுவான பெயர்கள், ஒத்த பெயர்கள், ஆய்வு வெளியீட்டுக் குறிப்புகள், பரம்பல் தகவல், வகை தகவல், சொற்பிறப்பியல் மற்றும் பிற வகைபாட்டியல் தொடர்பான தகவல்களைச் சேகரிக்கிறது.  

## வரலாறு
1995ஆம் ஆண்டு ஐரோப்பிய மூலக்கூறு உயிரியல் ஆய்வக ஊர்வன தரவுத்தளமாக இந்த தரவுத்தளம் நிறுவப்பட்டது. இதனை நிறுவும்போது இதன் நிறுவனர் பீட்டர் யூட்ஸ் ஜெர்மனியின் ஹைடெல்பெர்க்கில் உள்ள ஐரோப்பிய மூலக்கூறு உயிரியல் ஆய்வகத்தில் (EMBL) பட்டதாரி மாணவராக இருந்தார். தூர் எட்ஸோல்ட் ஐரோப்பிய மூலக்கூறு உயிரியல் ஆய்வக டி. என். ஏ. வரிசை தரவுத்தளத்திற்கான முதல் இணைய இடைமுகத்தை உருவாக்கினார். இது ஊர்வன தரவுத்தளத்திற்கான இடைமுகமாகவும் பயன்படுத்தப்பட்டது. 2006-ல் இத்தரவுத்தளம் மரபணு ஆராய்ச்சி நிறுவனத்திற்கு (TIGR) மாற்றப்பட்டது. மரபணு ஆராய்ச்சி நிறுவனத்திற்கு ஜே கிரேக் வென்டர் நிறுவனத்துடன் (JCVI) இணைக்கப்படும் வரை சிறிது காலம் மரபணு ஆராய்ச்சி நிறுவன தரவுத்தளமாகச் செயல்பட்டது. இங்கு யூட்ஸ் 2010 வரை இணைப் பேராசிரியராக இருந்தார். 2010ஆம் ஆண்டு முதல் பீட்டர் யூட்ஸ் மற்றும் செக் நிரலாளர் ஜிரி ஹோசெக் ஆகியோரின் மேற்பார்வையின் கீழ் செக் குடியரசில் உள்ள வழங்கியில் இத்தரவுத்தளம் பராமரிக்கப்பட்டது. ஊர்வன தரவுத்தளமானது தன் 25வது ஆண்டு விழாவை 20வது ஆண்டு நிறைவைக் கொண்டாடிய ஆம்பிபியன்வெப்புடன் (நீர் நில வாழ்வன வலை) இணைந்து 2021-ல் கொண்டாடியது.  

## உள்ளடக்கம்

செப்டம்பர் 2020 நிலவரப்படி, ஊர்வன தரவுத்தளம் சுமார் 1200 பேரினங்களின் கீழ் சுமார் 11,300 சிற்றினங்களுடன் (இன்னொரு ~2,200 துணையினங்கள் உட்பட) பட்டியலிடப்பட்டுள்ளது (படத்தைப் பார்க்கவும்). மேலும் 50,000க்கும் மேற்பட்ட ஆய்வுக் கட்டுரைக் குறிப்புகள் மற்றும் சுமார் 15,000 புகைப்படங்கள் உள்ளன. முந்தைய தசாப்தத்தில் ஆண்டுக்குச் சராசரியாக 100 முதல் 200 புதிய சிற்றினங்கள் விவரிக்கப்பட்டதன் மூலம் தரவுத்தளம் தன் தொடக்க நிலையிலிருந்து தொடர்ந்து வளர்ந்து வருகிறது. சமீபத்தில், தரவுத்தளமானது முதன்மை வகை மாதிரிகளின் அதிகமாகவோ அல்லது குறைவாகவோ முழுமையான பட்டியலைச் சேர்த்தது.  

## பிற தரவுத்தளங்களுடனான உறவு
ஊர்வன தரவுத்தளம் சிற்றினங்கள் 2000 திட்டத்தில் உறுப்பினராக உள்ளது. இது 150க்கும் மேற்பட்ட சிற்றினங்கள் தரவுத்தளங்களின் மேல் தரவுத்தளமான உயிரி பட்டியலை (CoL) உருவாக்கியுள்ளது. இது இந்தக் கிரகத்தில் உள்ள அனைத்து உயிரினங்களையும் பட்டியலிடுகிறது. உயிரி பட்டியலானது *உயிரி கலைக்களஞ்சியத்திற்கு* (EoL) வகைப்பாட்டியல் தகவலை வழங்குகிறது. ஊர்வன தரவுத்தளம் கடல் உயிரினங்களின் உலகப் பதிவேட்டுடன் (WoRMS), குடிமக்கள் அறிவியல் திட்டமான ஐநேட்டுரலிசுடன் ஒத்துழைத்துச் செயல்படுகிறது. மேலும் இது பன்னாட்டு இயற்கைப் பாதுகாப்புச் சங்கத்தின் செம்பட்டியல் தரவுத்தளத்துடன் இணைக்கப்பட்டுள்ளது. தேசிய உயிர்தொழில்நுட்பவியல் தகவல் மைய வகைப்பாட்டியல் தரவுத்தளத்துடன் ஊர்வன தரவுத்தளம் இணைக்கப்பட்டுள்ளது.
# மோரிப்


**மோரிப்** (*Morib*, மலாய்: *Morib*; சீனம்: 摩立) என்பது மலேசியா, சிலாங்கூர் மாநிலத்தில், கோலா லங்காட் மாவட்டத்தில் உள்ள ஒரு நகரம். மலேசியாவில் மிகவும் புகழ்பெற்ற கடற்கரைச் சுற்றுலா தளமான **மோரிப் கடற்கரை** இந்த நகர்ப் பகுதியில் தான் உள்ளது. மோரிப் நகரம் மலேசியத் தலைநகர் கோலாலம்பூரில் இருந்து தென்மேற்கே 72 கி.மீ.; கிள்ளான் நகரில் இருந்து தெற்கே 32 கி.மீ.; பந்திங் நகரில் இருந்து தெற்கே 10 கி.மீ. தொலைவில் உள்ளது.  

1945 செப்டம்பர் 9-ஆம் தேதி, சிப்பர் நடவடிக்கையின் ஒரு பகுதியாக, மோரிப் கடற்கரையில் தரையிறங்கிய இந்திய இராணுவ விடுதலைப் படையைச் சேர்ந்த 42,651 போர் வீரர்களுக்காக, இங்கு ஒரு நினைவுச் சின்னம் எழுப்பப்பட்டு உள்ளது. அத்துடன் ஆண்டுதோறும் அந்த நினைவுச் சின்னத்திற்கு சிறப்பு வழிபாடுகளும் நிகழ்த்தப்படுகின்றன.  

## மோரிப் கடற்கரை
மோரிப் கடற்கரை, பந்திங் நகரத்தில் இருந்து 10 கி.மீ. தொலைவில் சிம்பாங் மோரிப் அருகே அமைந்துள்ள அமைதியான விடுமுறை இடமாகும். கடற்கரையில் ஓய்வெடுக்கவும் சுத்தமான கடல் காற்றை அனுபவிக்கவும் சுற்றுலாப் பயணிகள் வருகின்றனர். இதனால் மோரிப் கடற்கரை, "மலேசியாவின் தங்கக் கடற்கரை" என்றும் அழைக்கப் படுகிறது. இது மலாக்கா நீரிணையை நோக்கி 22 கி.மீ. நீளமுள்ள கடற்கரை முகப்பைக் கொண்டுள்ளது.  

சிறுவர் பெரியவர்களுக்கான விளையாட்டு மைதானங்கள், நடைபாதைகள் மற்றும் உணவு வளாகங்கள் போன்ற வசதிகளுடன்; பொழுதுபோக்கு பூங்காவுடன் மோரிப் கடற்கரையோரம் உருவாக்கப்பட்டு உள்ளது.  

## வரலாறு
### இந்திய இராணுவத்தின் 46-ஆவது பட்டாளம்

இரண்டாம் உலகப் போரின் முடிவில், 1945 செப்டம்பர் 9-ஆம் தேதி, மலாயாவில் பிரித்தானிய இந்திய இராணுவத்தின் விடுதலைப் படைகள் தரையிறங்கிய முதல் இடங்களில் மோரிப் கடற்கரையும் ஒன்றாகும். அந்தத் தரையிறக்கத்திற்கு சிப்பர் நடவடிக்கை என்று பெயர். இந்திய இராணுவத்தின் 46-ஆவது பட்டாளத்தின் 42,651 இராணுவ வீரர்கள் இங்கு தரையிறக்கப் பட்டனர். மற்றும் 3698 கவச வாகனங்களும் தரையிறக்கப் பட்டன. இரண்டாம் உலகப் போரில் சப்பானியர்களின் முடிவின் தொடக்கத்தைக் குறிக்கும் வகையில் இந்தத் தரையிறக்கம் அமைந்தது.  

### இந்திய இராணுவத்தின் 50-ஆவது கவசப் படை

இதுவே மலாயாவில் மலாயாவில் சப்பானிய ஆக்கிரமிப்பை ஒரு முடிவுக்கு கொண்டு வருவதற்கு ஒரு முன்னோடியாகவும் அமைந்தது. அங்கு தரையிறங்கிய போர் வீரர்களில் 21 வயதான சியா-உல்-ஹக் என்பவரும் ஒருவர். இவர் 50-ஆவது இந்திய இராணுவத்தின் கவசப் படையின் இரண்டாவது லெப்டினன்ட் பதவி வகித்தார். இந்தியா-பாகிஸ்தான் பிரிவினைக்கு பிறகு 1978-இல் பாகிஸ்தானின் 6-ஆவது அரசுத்தலைவராக பதவியேற்றார்.  

### நினைவுச் சின்னம்
இந்திய இராணுவ விடுதலைப் படையை சேர்ந்த போர் வீரர்களுக்காக, இங்கு 1947-ஆம் ஆண்டில் ஒரு நினைவுச் சின்னம் எழுப்பப்பட்டு உள்ளது. சரியான கண்காணிப்பு இல்லாததால் அந்தச் சின்னம் காலப் போக்கில் சிதைக்கப்பட்டது. இருப்பினும் 1998-ஆம் ஆண்டில் அதே இடத்தில் அதே நினைவுச்சின்னம் மீண்டும் புதுப்பிக்கப்பட்டது. அத்துடன் ஆண்டுதோறும் அந்த நினைவுச் சின்னத்திற்கு சிறப்பு வழிபாடுகளும் செய்யப் படுகின்றன.  

| BBD1058 | சிம்பாங் மோரிப் | SJK(T) Simpang Morib | **சிம்பாங் மோரிப் தமிழ்ப்பள்ளி** | 42700 | பந்திங் | 135 | 15 | } |
| --- | --- | --- | --- | --- | --- | --- | --- | --- |
- **சிம்பாங் மோரிப் தமிழ்ப்பள்ளியின் படங்கள்**

## காட்சியகம்
# ஆப்கானித்தானில் சமயமின்மை

பன்னாட்டு மனிதநேயவாதிகள் நடத்திய ஆய்வின்படி, இறைமறுப்பு அல்லது மதம் மாறுபவர்களுக்கு மரணதண்டனை வழங்கும் உலகின் ஏழு நாடுகளில் (மற்ற ஆறு நாடுகளும் ஈரான், மாலத்தீவுகள், மொரிட்டானியா, பாகிஸ்தான், சவுதி அரேபியா, சூடான்) ஆப்கானித்தானும் ஒன்றாகும். 2012 *வின் கலூப் சமய மற்றும் இறைமறுப்பு உலகளாவிய குறியீடு* அறிக்கையின்படி, மக்கள் நாத்திகர் என்று மிகவும் குறைவாக ஒப்புக்கொள்ளக் கூடிய நாடுகளில் ஆப்கானிஸ்தான் இடம் பெற்றுள்ளது.  

சமயத் துறவு என்பது ஆப்கானிஸ்தானின் இசுலாமியச் சட்ட முறைமையின் கீழ் ஒரு குற்றமாகும். சமயத் துறவு அல்லது சமய எதிர்ப்பாளர்களை கருணையுடன் பார்க்க முடியாது.
# அல்பேனியாவில் சமயமின்மை

சமயமின்மை, இறைமறுப்பு, அஞ்ஞானவாதம் ஆகியவை முக்கிய நம்பிக்கைகளான இஸ்லாம் மற்றும் கிறிஸ்தவத்துடன் அல்பேனியர்களிடையே உள்ளன. பெரும்பான்மையான அல்பேனியர்கள் மதச்சார்பற்ற வாழ்க்கையை நடத்துகிறார்கள். அவர்களின் வாழ்க்கை முறையை வடிவமைக்க அல்லது நிலைநிறுத்த சமயக் கருத்துக்களை நிராகரிக்கின்றனர்.  

உதுமானியப் பேரரசின் பிற்பகுதியில், அல்பேனிய தேசியவாதத்தின் எழுச்சியின் பின்னணியிலும் அல்பேனியாவில் மதகுரு எதிர்ப்பு பின்னனியிலும் சமயமின்மை அல்பேனியாவில் எழுந்தது. இக்காலகட்டத்தில் எழுத்தாளர்கள் மதத்திற்கு எதிரான தூண்டுதலைப் பயன்படுத்தியிருந்தாலும், மதத்தை கைவிடுவதற்கான முதல் பொது பரிந்துரை பேசுதல் 1934 இல் இசுமெட் டோடோவினாலும், அதைத் தொடர்ந்து 1935 இல் அனசுடாசு பிளாசரியின் படைப்புகள் மூலமும் இடம்பெற்றது.
# ஆத்திரேலியாவில் சமயமின்மை

இறைமறுப்பு, அறியவியலாமைக் கொள்கை, சமய ஐயப்பாடு, கட்டற்ற சிந்தனை, மதச்சார்பற்ற மனிதநேயம் அல்லது பொது சமயமின்மை போன்றவை ஆத்திரேலியாவில் அதிகரித்து வருகின்றன. போருக்குப் பிந்தைய ஆத்திரேலியா மிகவும் மதச்சார்பற்ற நாடாக மாறியுள்ளது. பெரும்பாலான மக்களின் வாழ்வில் மதம் முக்கியப் பங்கு வகிக்கவில்லை.  

நாட்டின் 2021 மக்கள்தொகைக் கணக்கெடுப்பில், 38.9% ஆத்திரேலியர்கள் (அல்லது 9,886,957 பேர்) 'மதம் இல்லை' அல்லது அவர்களின் மதம் சாராமையைக் குறிப்பிட்டுள்ளனர். 2016 ஆம் ஆண்டு மக்கள்தொகைக் கணக்கெடுப்பைவிட இது கிட்டத்தட்ட ஒன்பது சதவீதம் (2,846,240 பேரைவிட) அதிகம். 7.2% பேர் தங்கள் மதத்தைக் குறிப்பிடவில்லை அல்லது தெளிவற்ற பதிலைக் கொடுத்தனர். அதாவது 46% ஆஸ்திரேலியர்கள் 2021 மக்கள் தொகைக் கணக்கெடுப்பில் மதத் தொடர்பைக் கூறவில்லை. இது கடந்த மக்கள் தொகைக் கணக்கெடுப்பைவிட 6.4% அதிகமாகும்.
# கொடுதி வழிபாடு

**கொடுதி வழிபாடு** என்பது தீமைதரும் தெய்வங்களுக்குப் படையலிடுவதைக் குறிப்பதாகும். இவ்வாறு படையல் இடுவதால் தீமை தரும் தெய்வங்கள் துன்பம் தராமல் சாந்தியடையும் என்று நம்புகின்றனர்.  

## பிரிவுகள்
விவசாயக் கொடுதி, வேட்டைக் கொடுதி என இருவகைப் பிரிவுகளில் கொடுதி சடங்குகள் உள்ளன.  
- கச்சிக் கொடுதி - அறுவடைக்கு முன்னர் செய்யப் படும் வழிபாடு எனவே கார்த்திகை கொடுதி எனவும் அழைக்கப்படுகிறது.

வனதேவதைகளைத் திருப்திப்படுத்தவும், நோய் அண்டாமலிருக்கவும் இவ்வழிபாட்டினை நடத்துகின்றனர். இவ்வழிபாட்டினை நடத்தும்போது கார்த்திகைச் சாற்றுப்பாடல் பாடுவது வழக்கம். இவ்வழிபாட்டு விழாவினை அவர்கள் நடத்தும் அனைத்துவிழாக்களை விடவும் சிறப்பாகவும் மகிழ்ச்சியாகவும் ஒவ்வொரு குடியிருப்பிலும் கொண்டாடுகின்றனர்.  

## ஆதாரங்கள்